钦定古今图书集成/明伦汇编/闺媛典/第071卷 > 崔日升妻焦氏
## 钦定古今图书集成/明伦汇编/闺媛典/第071卷 > 崔日升妻焦氏

按《太平县志》：焦氏，东乡崔日升妻。年十六归日昇，举
一女。日昇遘危疾，斋沐祈祷不愈。及死，目不瞑，氏手
摩之曰：“君所不瞑者，以妾故耳。君先行，请以三日就
君冥途。”目遂瞑，氏自缢凡数四，俱以救免。因指其女
泣曰：“夫不幸无子，是雏亦遗体也，我宁忍舍之。”家人
遂不守。次日啖女以饼，令之姑所，即自缢。